Pro isposos

Duos sun sos coros, duos
chi s'istiman in Nugòro.
Màzine fatta tott'oro
chi no b'hat niente pratta;
màzine tott'oro fatta
chi no b'hat pratta niente;
s'ìspaju ses de sa zente,
luna de su mese 'e maju:
de sa zente ses ispaju
de su mes'e maju luna.

De sas bellas èccond'una,
chi nd'han zelu sas istellas,
èccond'una de sas bellas
chi sas istellas nd'han zelu.

Juches unu trattu lenu
chi tottu su mundu luchet;
unu trattu lenu juches
chi luchet tottu su mundu.

Su pilu doradu brundu
no l'hat òmine pintadu;
su pilu brundu doradu
no l'hat pintadu omine.

Oro nett'e pratta fine,
rosa nâda in bona matta;
oro nettu e fine pratta
nâda in bona matta rosa.

Funtana medichinosa
chi su maladiu sanat
medichina funtana
chi sana su malaìdu…